KOM-teatterin yleisötyön uusin yhteisöteatteriesitys kysyy: Mikä tekee kodista kodin?
KOM-teatterin yleisötyön uusin yhteisöteatteriesitys kysyy: Mikä tekee kodista kodin? Esitys pohjautuu ihmisten todellisiin kokemuksiin ja ajatuksiin kodista, joita KOM-teatterin yhteisötaiteiljat ovat keränneet Taitelijat talossa -hankkeen työpajoissa ympäri Helsinkiä. Esitys rakentuu pienistä tarinoista ja aistimuistoista, jotka piirtävät kuvaa siitä, miltä koti tuntuu, mistä se rakentuu, mitä se kenellekin merkitsee ja missä koti kulloinkin sijaitsee. Lukuisista jaetuista muistikuvista ja tarinoista piirtyy kuva turvapaikasta, jossa voi ladata akkuja ja omistaa aikansa haluamilleen asioille, ja jossa vallitsee rauha, rakkaus ja vapaus olla. Juha Kujanpää on säveltänyt esitykseen musiikin, joka kuljettaa tunnelmasta toiseen. Lavalla nähdään KOM-teatterin yhteistötaitelijat Jenni Bergius ja Maaretta Riionheimo, säveltäjä-muusikko Kujanpää sekä vieraileva näyttelijävahvistus Samu Loijas. Kaikki esitykset ovat yleisölle maksuttomia. Esitysajat ja -paikat: to 23.4 klo 13.00 Kinaporin palvelukeskus ma 4.5. klo 13.00 Maunula-talo ti 5.5. klo 13.30 Syystien palvelukeskus ke 6.5. klo 14.00 Kanneltalon sali to 7.5. klo 13.30 Kampin palvelukeskus ma 11.5. klo 14.00 Kustaankartanon palvelukeskus KOM-teatterin Taiteilijat talossa on ikäihmisille suunnattu kulttuurista hyvinvointia tukeva hanke, joka tuo taidetta ja kohtaamisen riemua yksityiskoteihin, asukasyhteisöihin, kirjastoihin, palvelutaloihin, pihoille, kaduille, juhliin sekä tutuille ja tuntemattomille taiteen areenoille. Hanke on Helsingin kaupungin rahoittama. Kesto 70 min kieli: suomi Maksuton ja kaikille avoin Kannelsali